**Rondelul Alegerii**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondelul Alegerii

Din toate câte sunt... în lume

Nimica Doamne, n-am cules,

Doar eu pe Tine, Te-am ales

Speranţă-a vremilor străbune!

În jertfa dată şi-al Tău Nume

Mi-eşti cel mai sacru interes,

Din toate câte sunt... în lume

Nimica Doamne, n-am cules!

La viaţa stinsă, -n fapte bune

Eu cuget Doamne-aşa de des,

Şi-n dragostea-Ţi, am înţeles

Că Te-ai predat, fără lacune...

Din toate câte sunt... în lume

Nimica Doamne, n-am cules!

Doar eu pe Tine, Te-am ales!

Flavius Laurian Duverna

28 noiembrie 2015